Samuel Barlay

Samuel Barlay (født 15. september 1986 i Freetown) er en sierraleonsk fotballspiller. Barlay, som er midtbanespiller, spiller for Syrianska IF Kerburan i Division 2, samt for Sierra Leones herrelandslag i fotball.

 Karriere som klubbspiller 
Barlay startet karrieren i sierraleonske East End Lions. De svenske fotballklubbene Helsingborgs IF og Malmö FF fattet interesse for spilleren etter U17-VM 2003, og han signerte etter dette for Malmö FF. Han fikk imidlertid ikke mye spilletid for klubben, og i slutten av mars 2006 var det klart at han skulle lånes ut til IFK Mariehamn for 2006-sesongen.«Barlay provtränar med Mariehamn» , av Jan Jönsson, sydsvenskan.se, 24. mars 2006. Besøkt 2. mars 2015 «Barlay klar för Mariehamn» , sydsvenskan.se, 29. mars 2006. Besøkt 2. mars 2015  Han spilte ti kamper for klubben før han under en kamp fikk brudd i venstrearmen. Han var tilbaketil Malmö FF etter endt sesong, men ble straks klar for utlån, denne gangen til Örgryte IS i Superettan.«Örgryte vill ha Samuel Barlay», av Heidi Silvander, sydsvenskan.se, 17. januar 2007. Besøkt 2. mars 2015 

Den 22. november 2007 var Barlay klar for IFK Mariehamn, da han hadde signert for to år for klubben. Barlay fikk nytt brudd, denne gangen i høyrearmen. Klubben og Barlay var enige om terminering av kontrakten i april 2009, til tross for at sju måneder gjensto.«Klart i dag: Barlay lämnar IFK», alandstidningen.ax, 17. april 2009. Besøkt 2. mars 2015  Barley signerte 4. mars 2010 en kontrakt på ett år for Division 1 -klubben Syrianska IF Kerburan.«Barlay klar för Syrianska», av Jocke Lander, vlt.se, 4. mars 2010. Besøkt 2. mars 2015 

Barlay gikk til aserbajdsjanske FK Mughan i 2010, Ravan Baku i 2011, og AZAL 2013. I 2014 vendte Barlay tilbake til svenske Syrianska IF Kerburan, som spiller i Division 2.«Big-Sam återvänder till klubben» , av Kristoffer Lövberg, fra Syrianska IF Kerburans hjemmeside. Besøkt 8. mars 2015 

 Landslagskarriere 
Barlay spiller for Sierra Leones herrelandslag i fotball, hvor han står notert med 17 kamper og én scoring.«Samuel Barlay», profil på national-football-teams.com. Besøkt 8. mars 2015  Barlay ble midlertidig suspendert i 2014 etter påstander om kampfiksing i en VM-kvalifiseringskamp mellom Sierra Leone og Sør-Afrika.«Sierra Leone match-fixing inquiry: Ex-captain Kargbo one of 15 suspended», BBC Sports, 16. juli 2014. Besøkt 8. mars 2015 

 Referanser 

 Eksterne lenker 

  «Samuel Barlay», profil på SvFFs hjemmeside 

Kategori:Sierraleonske fotballspillere
Kategori:Fotballspillere for Malmö FF
Kategori:Fotballspillere for Örgryte IS
Kategori:Fotballspillere for IFK Mariehamn
Kategori:Fotballspillere for Ravan Baku FK
Kategori:Fotballspillere for Syrianska FC
Kategori:Personer fra Freetown